**OnlineMektep2020 республикалық**

**әлеуметтік-білім беру байқауының**

**КОНЦЕПЦИЯСЫ**

Өткізу уақыты: 21.08.2020 – 07.09.2020

Барлық қатысушылар үшін Байқауға қатысу **ТЕГІН!**

Қатысу үшін жаңа оқу жылында ұстаздарға алғыс айтып, оқушыларға сәттілік тілеп, қолдау білдіретін видео түсіру қажет.

Бас жүлделер:

**BilimBook** ноутбугы - **3** дана

Мазмұны:

1. Байқаудың жалпы ережелері
2. Байқаудың мақсаты және негізгі принциптері
3. Байқауға қатысушылар
4. Байқаудың басталу және аяқталу мерзімі
5. Байқауды өткізу тәртібі
6. Жеңімпаздарды анықтау
7. Жеңімпаздарды марапаттау
8. Байқаудың ұйымдастырушылары

**1) Байқаудың жалпы ережелері**

Атауы – «*OnlineMektep2020*» республикалық әлеуметтік-білім беру байқауы, (әрі қарай – Байқау).

Байқау Қазақстан Республикасының барлық аумағында өтеді.

**2) Байқаудың мақсаты және негізгі принциптері**

**Байқау мақсаты:**

* Жаңа 2020-2021 оқу жылы қарсаңында OnlineMektep порталында қашықтан оқитын барлық оқушылар мен олардың ата-аналарын, қашықтан білім беретін ұстаздарды қолдау және ынталандыру;
* **#OnlineMektep2020** хэштегін қолдана отырып, ұстаздар мен оқушылардың жаңа оқу жылында жақсы нәтижелер көрсетуіне қолдау білдіру;
* Елдегі пандемия жағдайына қарамастан, қашықтан оқытудың ең үздік құралы - OnlineMektep порталының жұмысы мен қызметтерімен толықтай танысу және қолданысын арттыру.

**3) Байқауға қатысушылар:**

Байқауға еліміздің [www.onlinemektep.org](http://www.onlinemektep.org) порталында қашықтан оқитын барлық мектеп оқушылары және олардың ата-аналары қатыса алады.

**4) Байқаудың басталу және аяқталу мерзімдері:**

Байқау басталатын күн: 21 тамыз 2020 жыл.

Байқау аяқталатын күн: 07 қыркүйек 2020 жыл.

**5) Байқауды өткізу тәртібі мен форматы:**

**Байқауға қатысу үшін**:

1. OnlineMektep порталында білім алатын кез келген оқушының ата-анасы видео түсіреді;
2. Видеоны жаңа оқу жылында қашықтан оқытудың ең үздік құралы OnlineMektep порталында білім алатын оқушылар мен білім беретін ұстаздарды қолдау және ынталандыру мақсатында түсіру қажет;
3. Ата-ана өзінің әлеуметтік желідегі парақшасына **#OnlineMektep2020** хэштегін және  **@bilimland.kz** аккаунтын белгілей отыра, видеоны салады;
4. Баласының оқитын мектеп атауын міндетті түрде жазу қажет;
5. Видео челленджін келесі ата-анаға жолдайды.

**6) Жеңімпаздарды анықтау:**

Байқауда ҚР кез келген **3 мектебі жеңімпаз** атанады, жеңімпаздар келесі 3 критерий бойынша анықталады:

1. Ең көп видео жариялаған қатысушылары бар мектеп;
2. Ең креативті видео жариялаған ата-ананың баласы оқитын мектеп;
3. Instagram әлеуметтік желісінде кездейсоқ таңдау арқылы.

**7) Жеңімпаздарды марапаттау:**

Байқаудың нәтижелері 2020 жылдың 10 қыркүйегінде **@bilimland.kz** Instagram парақшасында тікелей эфирде жарияланады.

**8) Байқаудың ұйымдастырушылары және демеушілері:**

Байқаудың Бас ұйымдастырушысы – Bilim Media Group компаниясы.